Aarhuus Stifts-Tidende, 1835-10-08
Da nu ovennævnte Forordning af 1795 vel bestemmer, at Præmier skulle uddeles, men kun under Forudsætning, at der fremstilles præmieværdige Heste, vil man vanskeligt kunne begribe, hvad Paafaldende" der er i at der paa en Tid, da man gjør meget strængere Fordringer til en Hest, som skal kaldes god, ogsaa paalægges Stuttericommissarierne at være strængere i deres Fordringer til Heste, som tildeeles Præmie, og følgelig uddeele færre end forhen. At 95 Hesteopdrættere af 100 ønske Besigtelserne vedligeholdte er meget muligt. Det varer altid længe inden Mængden indseer det Gavnlige ved en Forandring af det, som den ved mange Aars Vane nu engang er bleven fortrolig med; Opløsningen af det Viborgske Væddeløbs og Væddekjørsels Selskab, Forhandlingerne derved og disses ved Pluralitetens Stemmer tilveiebragte besynderlige Resultat viser noksom, at det ikke er Mængden, men Vægten af Stemmerne, der bør komme i Betragtning; vilde vor Regjering have rettet sig efter Mængdens Meninger og Ønsker, paa den Tid, de store Forbedringer i vort Landbovæsen bleve indførte, havde vi nu staaet paa samme Trin som for halvhundrede Aar siden. Men med Hensyn til Belønningerne ved Stutteribesigtelser maae man endnu mindre lade sig forskrække ved Mængden af dem, der udtale sig for dem, thi de ere unægtelig de Præmier, der ere lettest at erholde; man behøver ikke at gjøre sig videre Uleilighed, end at opdrætte en Hingst, ligesom Naboerne gjøre, og er Lykken da gunstig, og den er fri for Spat og andre grove Feil, (og saadanne Hingster maae jo af og til fødes blandt den store Mængde, der opdrættes) saa fører man den hen til Besigtelsestedet, trækker den op og ned for Commissionen, og stikker de 100 Rbd. i Lommen; hertil kommer Jndtægten af Bedækningspenge, ved den Søgning, den faaer, som Præmie hingst. Man behøver saaledes hverken at anstrænge sit Hoved eller sin Pung for at tage Præmien. Men hvor meget anderledes seer det ud, naar Prisen skal vindes ved et Væddeløb. Her maa man skaffe sig en Hest, som ikke alene er ligesaa god som Naboernes, men den maa endog være bedre, ja da Concurrencen er aaben for de andre Provindser, er dette ikke engang nok, da vi ikke endnu have saa gode Heste i Landet, maae vi kjøbe dem paa Als, i Hertugdømmerne, i Meklenborg, eller, tænk engang, kanskee endog i England, eller vi maae i det mindste føre en udmærket Hoppe maaskee mange Miil til en af de faa Fuldblodshingster, Landet eier; dernæst maae vi med den største Omhyggelighed passe dette Dyr, og kunne ikke overlade det til vore Folks Omhu alene, uden videre Tilsyn, vi kunne ikke lade det tilbringe sin Tid ørkesløst i Stalden, eller lade det skjøtte sig selv paa Græsmarker ne, men vi maae endog øve dets Kræfter fra dets tidlige Alder og saaledes forberede det til Løbene o. s. v. o. s. v. At den næsten os Alle medfødte Magelighed og at gammel Vane afskrækker mange fra alle disse Anstrængelser, der som hidtil ubekjendte, endog forekomme større, end de virkelig ere, og at Mængden, raaber paa at beholde de gode gamle Stutteribesigtelser, som ingen saadan Uleilighed kræve, er naturligt; og man overseer da den langt større Fordeel, Væddeløbene kunne bringe den dygtige og omhyggelige Hesteopdrætter, hvoraf her blot bemærkes, at han med en Laarig Plag kan vinde flere 100 Rbd., at han, som f. Ex. i Aar paa Kjøbenhavns Bane var Tilfældet med Hoppen Herodia, tilhørende Hr. Brændeviinsbrænder Pedersen fra Slagelse, kan vinde 1400 Rbd. med een god Hest i to Dage, o. s. v. o. s. v. Jdet vi saaledes advare mod at lade sig ved Mængdens Raab afholde fra at gjøre de Forandringer i Opmuntringen for Hesteavlen, som Erfaringen haver viist at være rigtige, maae vi til Beviis paa, at en ikke ringe Mængde er af en Ansøgningens Forfatters modsat Mening, bringe den tidligere fra en stor Deel jydske Landmænd indgive ne Ansøgning om Jndførelse af Væddeløb i Erindring. Det er løierligt nok at høre Ansøgningens Forfatter betegne dem, der alene ville have Hesteavlen baseret paa Fuldblod og Væddeløb, for at være upractiske eller at handle af Egennytte, Man har tvertimod gjort den Erfaring her i Landet, at de, der allerhøiest skrige mod Fuldblod og Væddeløb neppe have seet en Fuldblodshest, eller i al Fald kun meget faa, og at de aldeles intet kjende til den forædlede Hesteavl, og intet Begreb have om Væddeløbets sande Væsen og Virkninger, hvilket ogsaa viser sig i de upractiske og ofte latterlige Forandringer i sidstnævnte Indretning, de ikke undsee dem ved offentligt at foreslaae deres Medborgere. Hvad der kommer ud af at tilsidesætte flere Menneskealderes Erfaring og at ville bessermachen, har Jylland et Exempel at fremvise, sørgelig Jhukommelse, i de Viborgske Væddekjørseler og Væddeløb, hvor man efter i endeel Aar at have kastet endeel Penge bort, lod en Indretning ophøre, uden at have lært andet, end at den var uhensigtsmæssig, en Erfaring, der sandelig ikke behøvede at kjøbes saa dyrt, hvis man blot i Tide vilde have læst eller hørt, thi man havde ogsaa andet Sted prøvet det samme, men med lignende Held som ved Viborg. Skulde det kunne lykkes, at kalde de af Hr. Dalgas i hans seneste Skrift foreslaaede Væddeløb til Live (og hvad har man ikke for seet skee under Solen) vilde de, det kan man være vis paa, om føie Tid følge deres i Viborg saligt hensovede Collega Erfaringen har tillige her til Lands viist, at de samme Mennesker, som raabe mod Fuldblod og Væddeløb, uden at kjende det, aflægge deres Fordom, saasnart Leiligheden til at gjøre dette Bekjendtskab, kommer; hvor mange Omvendelser have ikke Reisen til Als foranlediget i de senere Aar, Og behøver man et bedre Beviis paa disse Menneskers store Ukyndighed om Fuldblodsheste end at man altid, som ogsaa er Tilfældet i denne Ansøgning, hører dem gjentage det forslidte Theema om de fiinbenede, spinkle Dyr, som da stedse modsættes de stærke jydske Heste, og det uagtet en Undersøgelse af de i Danmark værende Fuldblodsheste (man behøver ikke engang at bede Vedkommende see sig lidt om i England) vilde lære enhver, som har Øine at see med, at flere af dem ere større, sværere af Knokler og stærkere af Been, end de stærkeste jydske Heste.